पाएं अपने शहर की ताज़ा ख़बरें और फ्री ई-पेपरडाउनलोड करें
सागर जिले के खुरई ब्लाक के ग्राम सेमराघाट में खेत में मशीन से किए जा रहे बोर से अचानक आग निकल आई। आग निकलने की खबर फैलते ही गांव में हड़कंप मच गया। सूचना पर खुरई थाना पुलिस मौके पर पहुंची और लोगों को बोर के पास से हटाया। मामला बुधवार रात का है।
सेमराघाट गांव के निवासी जाहर सिंह ठाकुर के खेत में बोरिंग मशीन के द्वारा बोर किया गया था। बोर होने के कुछ ही देर बाद बोर से आग निकलना शुरू हो गई। बोर से आग की लपटें उठती देख हड़कंप मचा। कोई घटना न हो इसलिए पुलिस को सूचना दी गई। खुरई शहर थाना की पुलिस मौके पर पहुंची और ग्रामीणों की मदद से आग को बुझाने की कोशिश की गई। आग बुुझा ली गई।
लेकिन कुछ देर बाद बोर से दोबारा आग निकलना शुरू हो गई। इसके बाद ग्रामीण व पुलिस ने मशक्कत कर करीब 3 से 4 घंटे में आग पर काबू पाया। बताया जा रहा है कि खेत में बोरिंग मशीन के द्वारा बोर किया गया था। उसी समय बोर में आग लग गई। जिससे एक बड़ा हादसा होने से टल गया। बोर में गैस होने की आशंका जताई जा रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn